แฟนมีอาการขึ้นผื่นแดงอยู่กลางระหว่างหน้าอกกับท้องหรือเรียกว่ากระบังลมก็ได้ครับเหมือนช่ำเลือดเลยอาการเป็นๆหายๆเกิดจากอะไรครับ
สวัสดีค่ะ อาการผื่นแดงที่หน้าอกและท้อง อาจมีสาเหตุมาจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน-ตุ่มถูกแมลงกัด มักเป็นตุ่มนูน คัน-รอยช้ำเลือดจากการถูกกระแทก-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้การให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงค่ะ หากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติม และหากมีโรคประจำตัวเรื่องโรคเลือดออกง่ายหยุดยาก หรือกินยาที่ต้านการแข็งตัวของเลือดอยู่ ควรรีบไปพบแพทย์ และนำยาไปให้แพทย์ดูด้วยการดูแลตัวเองเบื้องต้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะ